《桐柏山》
宋代·胡融

清晓骑白鹿，直上桐柏山。
册环若城郭，琪树郁参天。
青猨导我路，如入崆峒巅。
瑶草被阪绿，琼蕊凌霜繁。
旁瞰老子宫，玲珑隐林閒。
垩栋天马出，绛柱彫龙盘。
歖与冥寂士，共谈秋水篇。
散发松下啸，拂霞石上眠。
赠我玄玉膏，相期凌紫烟。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。